[{"text_idx": "#000003", "text": "Keha puhastumineKehakaalLaste toituminePsu\u0308hholoogiaRasvad toidus & inimkehasSport & toitumineSu\u0308sivesikud toidus & inimkehasTaimetoitlusTervise toetamine toiduga Diabeet Hingamisteede probleemid Hormonaalsed probleemid Immuunsuse toetamine Liigeste & luude tervis Nahk, juuksed & ku\u0308u\u0308ned Peavalu Psu\u0308u\u0308hilised probleemid & toitumine Seedimise toetamine Su\u0308dame-veresoonkonna tervis Va\u0308hk & toitumineTervislik toitumineToiduainetestToidutalumatus & -allergiaToitained Fu\u0308totoitained Mineraalained VitamiinidUni"}, {"text_idx": "#000005", "text": "Sojatoitude kasulikkus ja nendega seotud ohud"}, {"text_idx": "#000007", "text": "Sojauba on suurepa\u0308rane valgu- ja molu\u0308bdeeniallikas, va\u0308ga hea raua-, fosfori-, magneesiumi-, kaaliumi- ja mangaani-, samuti B-grupi vitamiinide ja folaadiallikas. Vo\u0303rreldes teiste kaunviljadega sisaldavad sojaoad rohkem rasvhappeid ja va\u0308hem su\u0308sivesikuid, ning erinevalt muudest kaunviljadest leidub sojaubades ka oomega-3 rasvhappeid ja letsitiini (oluline rakumembraanide koostisosa ja emulgaator). Sojaube hinnatakse ka fu\u0308too\u0308strogeenide (taimsete o\u0308strogeenotaoliste u\u0308hendite) fu\u0308stosteroolide ja isoflavonoidide sisalduse to\u0303ttu."}, {"text_idx": "#000008", "text": "Soja sisaldab rikkalikult fu\u0308to- ehk taimseid o\u0308strogeene"}, {"text_idx": "#000009", "text": "Ko\u0303ige rohkem segadust tekitavad sojas sisalduvad hormoonilaadsed u\u0308hendid fu\u0308too\u0308strogeenid. Need on u\u0308hendeid, mis oma keemiliselt struktuurilt ku\u0308ll erinevad inimorganismi suguhormoonidest, kuid ka\u0308ituvad kehas nendega sarnaselt. Taimse pa\u0308ritoluga o\u0308strogeenidel on hormoone tasakaalustav toime, nad on efektiivsed nii suguhormoonide puuduse (na\u0308iteks menopaus) kui liia (na\u0308iteks puberteediiga) korral, tasakaalustades hormoone nii naistel kui meestel. Kuigi fu\u0308too\u0308strogeenid on tunduvalt no\u0303rgema toimega kui kehas endas toodetud o\u0308strogeenid, leiavad na\u0308iteks terapeutilise toimega soja isoflavonoidid laialdast kasutamist. Fermenteerimata sojatoodetes, nagu na\u0308iteks lihaasendajad, sojapiim, tofu jt, on enamus isoflavonoide passiivses vormis, mis ei imendu soolestikus enne, kui on soolestiku mikrofloora poolt aktiivsesse vormi metaboliseeritud. See protsess aga ei toimi korralikult, kui soolestiku mikrofloora on kahjustunud."}, {"text_idx": "#000010", "text": "Jaapanis ja teisteski idamaades tarbitaksegi enamus sojatooteid ka\u0308a\u0308ritatult ehk fermenteeritult, mis parandab isoflavonoidide imenduvust ja va\u0308hendab sojaubades leiduvate fu\u0308taatide hulka, kergendab sojatoodete seedimist ja neist mineraalainete omastamist (toiduainetes leiduvad fu\u0308taadid takistavad mineraalainete imendumist). Aasia maades, kus tarbitakse rohkesti sojatooteid, haigestutakse va\u0308hem sellistesse haigustesse nagu na\u0308iteks hormoonso\u0303ltuv rinna- ja emakava\u0308hk, ning harv on ka menopausiga seotud su\u0308mptomite esinemine. Kui aga Aasiast saabunud immigrandid toituvad mo\u0303nda aega nii-o\u0308elda la\u0308a\u0308nelikult tarvitades va\u0308hem soja, kuid rohkem rasva- ja valgurikkaid ning va\u0308hese kiudainetesisaldusega toite, suureneb nende risk haigestuda eelnimetatud haigustesse ma\u0308rgatavalt."}, {"text_idx": "#000011", "text": "Sojatooted sisaldavad ka fu\u0308tosteroole ehk taimseid steroole (eriti beeta-sitosterooli), mis on struktuurilt sarnased kolesteroolile, misto\u0303ttu takistavad selle imendumist imendumiskohtade blokeerimise teel. Neid kasutatakse kolesterooli langetavates toidulisandites."}, {"text_idx": "#000012", "text": "Soja kui suguhormooni o\u0308strogeeni toimet matkivaid taimseid u\u0308hendeid sisaldava toiduainega peaks olema ettevaatlik va\u0308ikelaste puhul, kuna nende na\u0308rvisu\u0308steemi areng on suguhormoonide taseme muutuste suhtes va\u0308ga tundlik. Samuti peaksid naised, kellel on o\u0308strogeenitundlik rinnakasvaja, soja tarbimist piirama 4-le portsjonile (1 portsjon on umbes tassita\u0308is) na\u0308dalas ning va\u0308ltima sojaisoflavoone sisaldavaid toidulisandeid."}, {"text_idx": "#000013", "text": "Seisukoht, et mehed ei tohiks sojatooteid tarbida, pole o\u0303igustatud. Sojast pa\u0308rit fu\u0308too\u0308strogeenid aitavad ka meessuguhormoone tasakaalustada toimides ha\u0308sti na\u0308iteks prostataprobleemide korral, samuti aitavad fu\u0308tosteroolid kolesteroolitaset reguleerida."}, {"text_idx": "#000014", "text": "Kui menu\u0308u\u0308 on piisavalt vaheldusrikas, pole toidust vo\u0303imalik nii palju fu\u0308too\u0308strogeene saada, et see tervele inimesele \u2013 olgu siis tegemist mehe vo\u0303i naisega \u2013 halvasti mo\u0303juks. Loomulikult ei tohiks kogu toit vaid sojast koosneda, na\u0308iteks ei tohiks eriti just poisslapsest imikut toita vaid soja baasil valmistatud rinnapiimaasendajaga. Probleem vo\u0303ib tekkida ka siis, kui taimetoitlaseks hakates asendatakse liha, juust, piim, jogurt jm loomsed toidud ainuu\u0308ksi sojatoodetega. U\u0308hegi toiduainega liialdamine ei tule kasuks, ning see kehtib kindlasti soja kohta, mis sisaldab mitmeid organismi aktiivselt mo\u0303jutavaid u\u0308hendeid."}, {"text_idx": "#000015", "text": "Soja on u\u0308ks enamlevinud GMO taimekultuuridest, misto\u0303ttu tasub sojatoodete ostmisel ja\u0308lgida tooraine pa\u0308ritolu. Eestis mu\u0308u\u0308akse GMO tooteid va\u0308ga va\u0308he, sellisest sojast on toodetud peamiselt sojao\u0303li."}, {"text_idx": "#000016", "text": "Kilpna\u0308a\u0308rmeprobleemide puhul peaks sojaubade ja sojatoodete, eriti just va\u0308rskete (to\u0308o\u0308tlemata) ubade tarbimist piirama, sest soja sisaldab goitrogeene, mis vo\u0303ivad takistada joodi sidumist kilpna\u0308a\u0308rme poolt. Samuti sisaldab soja rohkesti puriine ja oksalaate, misto\u0303ttu need, kellel on kalduvus neerukivide tekkeks vo\u0303i kannatavad podagra all, peaksid soja rohket tarbimist va\u0308ltima."}, {"text_idx": "#000017", "text": "Kokkuvo\u0303ttes vo\u0303ib o\u0308elda, et sojatoodete puhul tuleb la\u0308htuda tasakaalustatud toitumise po\u0303himo\u0303tetest: tarbida neid tervisliku toiduvaliku u\u0308he osana ning eelistada fermenteeritud sojatooteid."}]